Diari Oficial de la Generalitat Valenciana


Sumari del DOGV 9514, del 18-01-2023 (2023/362)

RESOLUCIÓ de 10 de gener de 2023, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, per a la concessió de les ajudes convocades mitjançant l'Ordre 3/2022, de 27 de maig, del vicepresident segon i conseller d'Habitatge i Arquitectura Bioclimàtica, d'aprovació de les bases reguladores per a la concessió directa del Bo Lloguer Jove, i convocatòria per a l'exercici 2022 (resolució tercera).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9514

Data del DOGV
:   18-01-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/362


Data del document
:   10-01-2023

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * legislació

RESOLUCIÓ de 10 de gener de 2023, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, per a la concessió de les ajudes convocades mitjançant l'Ordre 3/2022, de 27 de maig, del vicepresident segon i conseller d'Habitatge i Arquitectura Bioclimàtica, d'aprovació de les bases reguladores per a la concessió directa del Bo Lloguer Jove, i convocatòria per a l'exercici 2022 (resolució tercera). [2023/362]  
Vistes les sol·licituds presentades i els antecedents que obren en la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, resulten els següents:  
  
  
Antecedents de fet  
Primer. El Reial decret 42/2022, de 18 de gener, pel qual es regula el Bo Lloguer Jove i el Pla estatal per a l'accés a l'habitatge 2022-2025, publicat en el BOE núm. 16, de data 19 de gener de 2022, contempla una línia d'ajudes denominada «Bo Lloguer Jove» destinada a les persones joves de fins a trenta-cinc anys inclosos, a fi de facilitar-ne l'emancipació. Aquesta ajuda té per objecte possibilitar el gaudi d'un habitatge o habitació en règim de lloguer o de cessió d'ús a les persones joves amb escassos mitjans econòmics, mitjançant l'atorgament d'ajudes directes a les persones arrendatàries o cessionàries.  
  
Correspon als òrgans competents de les comunitats autònomes i ciutats de Ceuta i Melilla l'ordenació, instrucció, tramitació i resolució dels procediments de concessió i pagament de les ajudes del Bo Lloguer Jove, així com la gestió del seu abonament una vegada s'haja reconegut per aquestes administracions el dret de les persones beneficiàries a obtindre'l, dins de les condicions i límits establits en el reial decret adés esmentat.  
  
Segon. A fi de possibilitar la concessió de les ajudes, mitjançant Ordre 3/2022, de 27 de maig, del vicepresident segon i conseller d'Habitatge i Arquitectura Bioclimàtica, es van aprovar les bases reguladores per a la concessió directa del Bo Lloguer Jove, i se'n va fer la convocatòria per a l'exercici 2022, que fou publicada en el DOGV núm 9352, de 01.06.2022.  
  
Tercer. D'acord amb el que s'estableix en la base dotze, la sol·licitud i la documentació annexa es formalitzarà per les persones interessades mitjançant formulari emplenat electrònicament que estarà disponible en la seu electrònica de la Generalitat, portal gva.es, sense que s'admeten les sol·licituds emplenades d'una altra forma. La presentació de sol·licituds es realitzarà d'acord amb el que s'estableix en la Llei 39/2015, d'1 d'octubre, del procediment administratiu comú de les administracions públiques, i el termini de presentació es va establir que s'iniciaria a partir de l'endemà de la publicació de la citada ordre en el Diari Oficial de la Generalitat Valenciana, a les 09.00 hores, romanent obert amb caràcter continuat i permanent fins al 31 d'octubre de 2022 a les 14.00 hores, o següent dia hàbil, mentre no s'haja esgotat o existisca previsió d'esgotament del crèdit habilitat en cada exercici pressupostari per al pagament d'aquestes ajudes, a la vista del nombre de sol·licituds presentades.  
  
Quart. Examinades les sol·licituds presentades des del dia 10 de juny al dia 13 de juny de 2022, inclusivament, com a continuació del procés de tramitació seguint l'ordre temporal de presentació, i revisada la documentació aportada i els expedients que han resultat complets de les sol·licituds presentades fins al dia 9 de juny de 2022, inclusivament; una vegada publicat en la pàgina web de la Vicepresidència Segona i Conselleria d'Habitatge i Arquitectura Bioclimàtica amb data 17 de novembre de 2022, el tercer llistat provisional amb els expedients que han resultat complets així com els exclosos, resulten 665 sol·licituds que han aportat la documentació completa a la data d'elaboració de la present resolució i compleixen amb els requisits establits en la base cinquena de l'Ordre 3/2022, de 27 de maig, i es troben en disposició de ser ateses, tal com estableixen les bases que regulen la convocatòria.  
  
  
Cinqué. Segons estableix la base catorze de l'Ordre 3/2022, que regula la instrucció del procediment, examinades les sol·licituds, l'òrgan instructor emetrà informe i formularà la proposta de concessió d'ajudes a l'òrgan competent per a resoldre, atés el criteri per a la concessió de la subvenció, fins a esgotar el crèdit disponible. El Bo Lloguer Jove es concedirà en règim de concessió directa conforme al que s'estableix en l'article 14 del Reial decret 42/2022; l'article 22.2 de la Llei 38/2003; i article 168.1.C) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, per concórrer raons d'interés públic en la seua concessió derivades de la necessitat de facilitar a la població jove l'accés a una solució residencial que en permeta l'emancipació immediata. Les ajudes es concediran atenent la mera concurrència dels requisits per a ser persona beneficiària, sense que siga necessari establir la comparació de les sol·licituds ni la prelació entre aquestes, seguint l'ordre correlatiu d'entrada en el registre de l'òrgan competent per a la seua tramitació, sempre que existisca consignació pressupostària. A l'efecte, es considerarà com a data de presentació aquella en què la documentació estiguera completa.  
  
  
Sisé. El finançament del Bo Lloguer Jove es realitzarà, segons determina l'apartat tercer de l'ordene segon de l'Ordre 3/2022, amb càrrec al capítol IV, de l'aplicació pressupostària 67.17.88.500.21.9, «Emergència residencial i funció social», línia S1061, habilitada a l'efecte mitjançant Resolució del conseller d'Hisenda i Model Econòmic, de data 9 de maig de 2022, per la qual s'autoritza una generació de crèdit en el capítol 4 del programa 431.40 «Emergència residencial i funció social de l'Habitatge», de la Vicepresidència Segona i Conselleria d'Habitatge i Arquitectura Bioclimàtica, amb ingressos finalistes del Ministeri de Transports, Mobilitat i Agenda Urbana per al finançament del Bo Lloguer Jove, per import de 03.379.530 euros, amb denominació «Bo Lloguer Jove», una vegada realitzada la corresponent transferència de conformitat amb el que es disposa en l'article 5 del Reial decret 42/2022, de 18 de gener, pel qual es regula el Bo Lloguer Jove i el Pla estatal per a l'accés a l'habitatge 2022-2025. En aplicació del que s'estableix en els articles 41, 166.b) i 167 de la Llei 1/2015, l'atorgament de les ajudes estarà condicionat a l'existència, en els pressupostos de la Generalitat de 2023, de crèdit adequat i suficient per a tal fi.  
  
La quantia total màxima de les ajudes corresponents al Bo Lloguer Jove a concedir en l'exercici 2022 serà inicialment de 51.215.862,00 euros, corresponent a l'aportació del Ministeri de Transports, Mobilitat i Agenda Urbana. Les ajudes tindran caràcter de despesa pluriennal segons la distribució indicada per import d'36.322.952,00 euros per a cada anualitat, en els pressupostos de la Generalitat per als exercicis 2022 i 2023:  
  
Anualitat 2022 Anualitat 2023 Import total  
53.698.113,00 61.927.224,00 54.689.349,00 -  
  
  
Fonaments de dret  
Primer. És competent per a resoldre sobre les sol·licituds presentades la directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana, d'acord amb el que s'estableix en la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria (DOGV 8609, 08.08.2019), així com el que es disposa en l'article 11 del Decret 204/2020.  
  
Segon. La instrucció i tramitació del procediment correspondrà a tenor del que es disposa en la Base Catorzena, als serveis territorials d'Habitatge i Arquitectura Bioclimàtica, en el seu respectiu àmbit d'actuació, qui d'ofici acordarà totes les actuacions necessàries per a la determinació, coneixement i comprovació de les dades en virtut de les quals ha de pronunciar-se la resolució, tal com s'estableix en els termes previstos en la legislació vigent en matèria de procediment administratiu comú. Completada i analitzada la documentació rebuda, el servei instructor emetrà informe i formularà la proposta de concessió a l'òrgan competent per a resoldre.  
El procediment podrà resoldre's de manera parcial, a mesura que les persones o unitats de convivència sol·licitants presenten la totalitat de la documentació exigida, podent acumular-se a l'efecte de conformitat amb el que es disposa en l'article 57 de la Llei 39/2015, d'1 d'octubre, del procediment administratiu comú de les administracions públiques per així disposar-lo la base quinze.  
Les resolucions de concessió determinaran la quantia concedida i incorporarà, si escau, les condicions, obligacions i determinacions accessòries a què haja de subjectar-se la persona beneficiària de l'ajuda.  
  
Tercer. De conformitat amb la base huitena, es concedirà a les persones beneficiàries una ajuda de fins a 250 euros mensuals considerant que, en cap cas i en cap mensualitat, la suma de les ajudes rebudes per les persones joves que convisquen en l'habitatge pot superar l'import de la renda arrendatícia o preu de cessió que conste en el contracte. En el cas que les ajudes sobre un mateix habitatge superaren el 100 % de la renda arrendatícia o del preu de cessió, l'import de l'ajuda de totes i cadascuna de les persones beneficiàries serà minorat en la proporció corresponent. Tot això sense perjudici de les limitacions establides en la base deu per al supòsit de compatibilitat o complementarietat amb altres ajudes.  
  
Quart. L'ajuda es concedirà a les persones beneficiàries pel termini de dos anys.  
Per tot el que s'ha exposat, vista la proposta de resolució dels serveis territorials d'Habitatge i Arquitectura Bioclimàtica d'Alacant, Castelló i València, amb data de 22 de desembre de 2022, i d'acord amb l'Ordre 3/2022, de 27 de maig, del vicepresident segon i conseller d'Habitatge i Arquitectura Bioclimàtica, d'aprovació de bases reguladores per a la concessió directa del Bo Lloguer Jove, i convocatòria per a l'exercici 2022, la Llei 38/2003, de 17 de novembre, general de subvencions; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 39/2015, d'1 d'octubre, del procediment administratiu comú de les administracions públiques; i altra normativa de general i pertinent aplicació, resolc:  
  
  
Primer  
Concedir per import de tres milions huit-cents trenta-un mil huit-cents huitanta-dos euros amb setanta cèntims (3.831.882,70 ?) l'ajuda de caràcter pluriennal consistent en el Bo Lloguer Jove corresponent a 656 persones beneficiàries, amb càrrec als pressupostos de 2022 i 2023, per import d'1.915.941,35 euros per a cada any, amb càrrec a la línia de subvenció S1061 de capítol IV, en el programa pressupostari 431.40, «Emergència residencial i funció social», habilitada a l'efecte, mitjançant Resolució del conseller d'Hisenda i Model Econòmic, de data 9 de maig de 2022, per la qual s'autoritza una generació de crèdit en el capítol IV, provinent de fons finalistes del Ministeri de Transports, Mobilitat i Agenda Urbana, en el programa pressupostari esmentat «Emergència residencial i funció social».  
  
Distribució ajudes concedides per províncies per a cada anualitat 2022 i 2023:  
  
Província Import (en ?) Persones beneficiàries  
Alacant 532.561,92 180  
Castelló 421.626,47 151  
València 961.752,94 325  
TOTAL 1.915.941,35 656  
  
  
Les sol·licituds que han resultat estimades es relacionen en l'annex I, que s'adjunta a la present resolució, de les quals s'ha comprovat el compliment dels requisits establits en la base cinquena de l'Ordre 3/2022, de 27 de maig, del vicepresident segon i conseller d'Habitatge i Arquitectura Bioclimàtica, d'aprovació de bases reguladores per a la concessió directa del Bo Lloguer Jove, i convocatòria per a l'exercici 2022 que regula aquestes ajudes.  
Les persones beneficiàries hauran d'assumir la totalitat d'obligacions i responsabilitats assenyalades en les bases regulades per l'Ordre 3/2022, de 27 de maig, del vicepresident segon i conseller d'Habitatge i Arquitectura Bioclimàtica, d'aprovació de bases reguladores per a la concessió directa del Bo Lloguer Jove, i convocatòria per a l'exercici 2022.  
  
Segon  
Declarar desistides per no haver aportat la documentació requerida, conforme al regulat en les bases aprovades mitjançant l'Ordre 3/2022, les 727 sol·licituds que s'assenyalen en l'annex II.  
  
Tercer  
Desestimar les 79 sol·licituds que s'assenyalen en l'annex III, per incompliment dels requisits establits en les bases de la convocatòria, indicant-se el motiu pel qual la sol·licitud ha sigut desestimada a través del portal web de la Vicepresidència Segona i Conselleria d'Habitatge i Arquitectura Bioclimàtica, en l'apartat «Consulta la teua notificació».  
  
  
Quart  
De conformitat amb el que s'estableix en la base dèsset, el Bo Lloguer Jove s'abonarà a la persona beneficiària amb caràcter general, de manera periòdica, prèvia aportació dels rebuts corresponents en els terminis i mitjançant el procediment establit en la base esmentada, sent aquests terminis i forma de compliment obligatori.  
Els documents acreditatius del pagament del lloguer o preu de cessió de l'habitatge o habitació, rebuts presentats de manera diferent o fora del termini establit no seran tinguts en compte partisca l'abonament de l'ajuda. Les persones que hagueren facilitat un número de telèfon mòbil de contacte en formular la sol·licitud, seran avisades de l'obertura dels terminis de presentació dels rebuts mitjançant la remissió d'un SMS.  
  
Cinqué  
Efectuat el primer pagament de la subvenció a les persones beneficiàries s'entendrà acceptada la mateixa. No obstant l'anterior, les persones beneficiàries podran presentar escrit de renúncia tal com s'estableix en l'art. 94 de la Llei 39/2015, d'1 d'octubre, del procediment administratiu comú de les administracions públiques durant el termini de deu dies següents a la notificació/publicació de la resolució de concessió de l'ajuda, transcorregut el qual no s'acceptarà cap renúncia. La renúncia al Bo Lloguer Jove es realitzarà mitjançant formulari emplenat telemàticament, i presentat preferentment a través del procediment electrònic establit a l'efecte en la pàgina web de la Vicepresidència Segona i Conselleria d'Habitatge i Arquitectura Bioclimàtica, www.gva.es, on es podrà obtindre el formulari de renúncia per a emplenar. En cas de no utilitzar-se el tràmit electrònic previst per a la presentació de la renúncia, la persona interessada haurà d'emplenar electrònicament el formulari de renúncia, imprimir-lo i, degudament signat, presentar-lo en qualsevol de les formes previstes en la Llei 39/2015, d'1 d'octubre, del procediment administratiu comú de les administracions públiques.  
  
Sisé  
L'efectiu pagament de la renda arrendatícia o del preu de la cessió de l'habitatge o habitació corresponent a les mensualitats que hagen sigut subvencionades, s'acreditarà per qualsevol mitjà admés en dret. Per a això, les persones beneficiàries podran aportar la documentació bancària, que podrà consistir en transferència bancària realitzada a l'arrendador, rebut bancari domiciliat o ingrés d'efectiu a través d'entitat bancària en el compte de l'arrendador, que acredite de manera indubtable que han abonat, en el compte la titularitat del qual correspon a la part arrendadora la renda corresponent als mesos subvencionats.  
  
En cas que el pagament no es realitze a través d'entitat bancària, en el rebut o document acreditatiu de pagament s'haurà de fer-se constar expressament les dades següents:  
1. Data d'expedició del document.  
2. La identificació completa de la persona que realitza el pagament i de qui el rep (nom, DNI, adreça i signatura), coincidint, en tot cas, qui el rep amb la persona arrendadora, i qui el realitza amb la persona beneficiària o perceptora de l'ajuda.  
3. Adreça de l'habitatge o habitació objecte d'ajuda.  
4. L'import de la renda o preu de cessió de l'habitatge o habitació.  
  
5. El concepte pel qual es realitza, amb indicació del mes a què correspon.  
No es consideraran vàlids els documents acreditatius del pagament que continguen esmenes o ratllades, ni aquells que no continguen les dades adés esmentades.  
La documentació justificativa dels pagaments podrà presentar-se preferentment, a través del tràmit telemàtic establit a l'efecte en la pàgina web de la Vicepresidència Segona i Conselleria d'Habitatge i Arquitectura Bioclimàtica, www.gva.es, o en qualsevol de les formes establides en la Llei 39/2015, d'1 d'octubre, del procediment administratiu comú de les administracions públiques.  
  
Seté  
Si la persona beneficiària de l'ajuda no presentara en la forma i amb la documentació exigida conforme al que s'estableix en les bases de la convocatòria la justificació que les ajudes percebudes han sigut destinades al pagament de les rendes de lloguer o cessió d'ús de l'habitatge o habitació, no es realitzarà el pagament del Bo Lloguer Jove corresponent a les mensualitats respecte de les quals no s'haguera acreditat el pagament de la renda d'arrendament o cessió d'ús, i es farà la revocació de l'ajuda i consegüent pèrdua de dret al cobrament de la quantia sense justificar de l'ajuda concedida. Si l'import de despesa justificada en cada anualitat fora inferior a l'ajuda màxima concedida d'acord amb les presents bases, o es produïra concurrència d'ajudes i com a conseqüència se superara el cost de la renda de lloguer, l'aportació de la Conselleria es minorarà en la quantia corresponent.  
  
Contra aquesta resolució, que posa fi a la via administrativa, podrà interposar-se recurs potestatiu de reposició davant el Secretari Autonòmic d'Habitatge i Funció Social, d'acord amb el resolc primer de la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, en el termini d'un mes a comptar des de l'endemà de la notificació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació, de conformitat amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 10 de gener de 2023.- La directora general d'Emergència Residencial, Funció Social de l'Habitatge, i Observatori de l'Hàbitat i Segregació Urbana: Pura Peris Garcia.